สภาพการจราจร บนทางหลวงสายหลักและมอเตอร์เวย์ ช่วงเช้าภาพรวมรถน้อย การจราจรยังคล่องตัว
กรมทางหลวง รายงานสภาพการจราจร บริเวณทางแยกต่างระดับบางปะอิน - ต่างระดับ  มหาวิทยาลัยมหาจุฬาลงกรณราชวิทยาลัย (มจร.) เมื่อช่วงช่วงที่ผ่านมา ทางหลวงหมายเลข 1 ถนนพหลโยธิน ทล.1 ขาเข้า : รถน้อย คล่องตัว ขาออก มุ่งหน้าสระบุรี : รถน้อย คล่องตัว ทางหลวงหมายเลข 32 สายเอเชีย ขาเข้า : รถน้อย คล่องตัว ขาออก : รถน้อย คล่องตัว ส่วนสภาพการจราจร บนทางหลวงพิเศษระหว่างเมืองหมายเลข 6 ที่เปิดใช้ชั่วคราวช่วงเทศกาลสงกรานต์ปี 2565 จุดที่ 1 จุดเชื่อมจาก ทล.2068 ที่ กม.8+607 เข้าสู่มอเตอร์เวย์ M6  ทิศทางขาเข้า กทม. : สภาพการจราจร ปริมาณรถน้อย คล่องตัว ใช้ความเร็วได้ 80 กม./ชม.จุดที่ 2 จุดเชื่อมจาก ทล.201 ที่ กม.5+500 เข้าสู่มอเตอร์เวย์ M6 ทิศทางขาเข้า กทม. : สภาพการจราจร ปริมาณรถน้อย คล่องตัว ใช้ความเร็วได้ 60 กม./ชม. จุดที่ 3 จุดเชื่อมจากมอเตอร์เวย์ M6 (บริเวณศูนย์พักพิงสุนัขจรจัดฯ) เข้าสู่ ทล.2 ที่ กม.65+000 ทิศทางขาเข้า กทม. : สภาพการจราจร ปริมาณรถน้อย คล่องตัว ใช้ความเร็วได้ 80 กม./ชม.สำหรับภาพรวมปริมาณจราจร ขาเข้าและขาออกกรุงเทพมหานคร บนทางหลวงสายหลักและมอเตอร์เวย์ ประจำวันที่ 17 เมษายน 2565 โดยสถานะข้อมูลวันเสาร์ที่ 16 เมษายน 2565  พบว่า มีจำนวนรวมทั้งสิ้น 952,392 คัน แบ่งเป็น ขาเข้า 562,779 คัน และ ขาออก 389,613 คันสำหรับปริมาณจราจรบนมอเตอร์เวย์ M6 สายบางปะอิน - นครราชสีมา ช่วง ปากช่อง - สีคิ้ว - ขามทะเลสอ ระยะทาง 64 กม. ซึ่งเป็นทางยกระดับบนทางหลวงหมายเลข 2 (ถนนมิตรภาพ) ช่วงผ่านเขื่อนลำตะคอง จังหวัดนครราชสีมา ใช้ช่องทางจราจรฝั่งขาเข้า ด้านกังหันลมตรงข้ามเขื่อนลำตะคอง ในลักษณะให้บริการเดินทางในทิศทางเดียว ที่เปิดใช้เป็นการชั่วคราวในช่วงเทศกาลสงกรานต์ปี 2565 สถานะข้อมูลวันเสาร์ที่ 16 เมษายน 2565 ที่เปิดให้บริการขาเข้า มีปริมาณจราจรรวมทั้งสิ้น 25,917 คัน แบ่งเป็น ขึ้นมาจากช่วงขามทะเลสอ 8,953 คัน และ ขึ้นมาจากช่วงต่างระดับสีคิ้ว 16,964 คัน ทั้งนี้ มอเตอร์เวย์ M6 สายบางปะอิน - นครราชสีมา ช่วงสีคิ้ว - ขามทะเลสอ สามารถแบ่งเบาการจราจรขาเข้าบนทางหลวงหมายเลข 2 ถนนมิตรภาพ ได้ร้อยละ 16โดยบริเวณ กม.123 ช่วงสูงเนิน มีปริมาณจราจร 47,754 คัน ซึ่งเมื่อรวมกับมอเตอร์เวย์ M6 แล้ว มีปริมาณจราจรขาเข้ารวม 56,707 คัน ขณะที่ช่วง ปากช่อง - สีคิ้ว สามารถแบ่งเบาการจราจรขาเข้าบนถนนมิตรภาพ ได้ร้อยละ 29 โดยบริเวณ กม.75 ช่วงลำตะคอง มีปริมาณจราจรขาเข้า 64,926 คัน ซึ่งเมื่อรวมกับมอเตอร์เวย์ M6 แล้ว มีปริมาณจราจรขาเข้ารวม 90,843 คัน